### Beslutningstema

I denne sag besluttes, om udkast til strategiske målepunkter for Tønder Kommunes Visions- og Strategiplan 2022-2025 kan godkendes.

### Historik

Kommunalbestyrelsen godkendte på juni-mødet Tønder Kommunes Visions- og Strategiplan 2022-2025. Af sagsfremstillingen fremgik, at der efter godkendelsen ville blive igangsat en administrativ proces til fastsættelse af strategiske mål for Visions- og [adresse] temaer.

### Sagsfremstilling

Visions- og Strategiplanen fastsætter ikke deltaljerede mål og handlinger. På baggrund af den godkendte Visions- og Strategiplan har administrationen udarbejdet udkast til overordnede, strategiske målepunkter for planens syv temaer. De strategiske målepunkter vil efterfølgende blive nedbrudt i delmål for de indsatser, som skal understøtte Kommunalbestyrelsens hensigter med Visions- og Strategiplanen.

Budgetaftalen for 2023-2026 afspejler Visions- og Strategiplanen, idet der er afsat budget til en række konkrete tiltag, der understøtter realiseringen af de strategiske målepunkter og eventuelle delmål.

Derudover vil de strategiske målepunkter danne udgangspunkt i målformuleringen for resultatkontrakter, ejerstrategier og partnerskabsaftaler.

Endvidere danner de strategiske målepunkter udgangspunkt for indgåelse af udviklingsaftaler mellem Direktionen og den enkelte fagchef, hvor fagcheferne nedbryder de strategiske målepunkter i udviklingsmål.

Visions- og [adresse] fire overordnede fokuspunkter "Grænselandet", "Klima, Natur og Miljø", "Unge og Uddannelse" samt "Den Aktive Borger" indgår i udviklingsaftaler for de fagchefområder, hvor det har størst relevant.

De tre tværgående strategiske indsatser "Erhverv og Turisme", "Bosætning" samt "Sundhed" indgår obligatorisk i alle fagchefers udviklingsaftaler.

Endelig vil de strategiske målepunkter udgøre den overordnede ramme for evaluering af Visions- og Strategiplanen. Kommunalbestyrelsen forelægges en midtvejsevaluering ultimo 2023 og en slutevaluering ultimo 2025.

### Direktionen indstiller,

at udkast til strategiske målepunkter for Tønder Kommunes Visions- og Strategiplan 2022-2025 godkendes.

Beslutning fra Kommunalbestyrelsen, 29. september 2022, pkt. 4:

Sagen sendes til Økonomiudvalget.

Beslutning fra Økonomiudvalget, 13. oktober 2022, pkt. 6:

Økonomiudvalget foretog tilretninger, og det tilrettede dokument videresendes med anbefaling til Kommunalbestyrelsen.

### Beslutning

Indstillingen godkendt.